4.  การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์หรือบริการ

บริษัทและบริษัทย่อยดำเนินธุรกิจหลักคือการเป็นผู้ให้บริการเทคโนโลยีสารสนเทศแบบครบวงจร (Total Enterprise Solution and Service Provider) โดยมีผลิตภัณฑ์ที่บริษัทย่อยพัฒนาขึ้นเองและผลิตภัณฑ์ที่ได้รับการแต่งตั้งให้เป็นผู้แทนจำหน่ายจากบริษัทชั้นนำของโลก รวมถึงการให้บริการทางด้านเทคโนโลยีสารสนเทศด้านต่าง ๆ โดยแบ่งกลุ่มผลิตภัณฑ์ออกเป็น 3 กลุ่ม ดังนี้

  1. กลุ่มผลิตภัณฑ์ฮาร์ดแวร์

  2. กลุ่มผลิตภัณฑ์ซอฟต์แวร์

  3. กลุ่มงานบริการ

  1. กลุ่มผลิตภัณฑ์ฮาร์ดแวร์ ประกอบด้วย

  1) ผลิตภัณฑ์เทคโนโลยีสารสนเทศ (IT Products)

-   คอมพิวเตอร์ และหน่วยเก็บข้อมูล (Server & Storage) จาก ไอบีเอ็ม (IBM) และ
    ฮิวเลตต์-แพคการ์ด (Hewlett-Packard)

-   อุปกรณ์และระบบพื้นฐานเครือข่ายคอมพิวเตอร์สำหรับองค์กร (Network Infrastructure)
    และสำหรับศูนย์สำรองข้อมูล (Data Center Infrastructure) จาก ซิสโก้ ซีสเต็มส์
    (Cisco Systems)

-   อุปกรณ์พื้นฐานเพื่อการรักษาความปลอดภัยบนเครือข่ายคอมพิวเตอร์ (Security
    Infrastructure) จาก ซิสโก้ ซีสเต็มส์ (Cisco Systems) อัลล็อต (Allot) บลูโค้ต
    (Blue Coat) จูนิเปอร์ (Juniper) เว็บเซ็นส์ (Websense) และ เช็คพอยท์ (Check
    Point)

-   อุปกรณ์เพื่อการบริหารการสื่อสารด้วยภาพและเสียงผ่านเครือข่าย (Voice and Unified
    Communications Products) จาก ซิสโก้ ซีสเต็มส์ (Cisco Systems)

  2) ผลิตภัณฑ์มัลติมีเดีย (Multimedia Products)

-   เครื่องฉายภาพระบบ LCD, DLP, และ LCOS จากแคนนอน (Canon) และ ซันโย
    (Sanyo)

-   เครื่องฉายภาพจากวัตถุ 3 มิติ (Visualizer) จาก แคนนอน (Canon)

-   จอรับภาพ จาก ดาไลท์ (Dalite) แกรนด์วิว (Grand view) ราสซ์ (Razr)
    และเวอร์เท็กส์ (Vertex)

-   กล้องวงจรปิดผ่านระบบเครือข่าย (IP Camera) จาก ซันโย (Sanyo) และ เอซิส
    (Axis)

-   กระดาน/จอภาพอิเล็กทรอนิกส์ (Interactive Board) จากฮิตาชิ (Hitachi)

-   อุปกรณ์ Voting Systemไร้สายจาก เควี อิเล็คทรอนิคส์ (KV Electronics)

  2. กลุ่มผลิตภัณฑ์ซอฟต์แวร์ ประกอบด้วย

  1) ซอฟต์แวร์ระบบงานธุรกิจและระบบบริหารองค์กร (Business Application Software)

-   ซอฟต์แวร์บริหารงานเทคโนโลยีสารสนเทศ (IT Service Management Software)
    จากบีเอ็มซี (BMC)

-   ซอฟต์แวร์บริหารงานบุคคลที่บริษัทพัฒนาขึ้นเอง (Human Capital Management)

-   ซอฟต์แวร์เพื่อการวิเคราะห์ข้อมูลองค์กร (Business Intelligence) จากไมโครซอฟท์
    (Microsoft)

-   ซอฟต์แวร์เพื่อการบริหารความสัมพันธ์กับลูกค้า (Customer Relationship Management)
    จากไมโครซอฟท์ (Microsoft)

-   ซอฟท์แวร์เพื่อการบูรณาการข้อมูลองค์กร (Content Management Software) จาก
    ไมโครซอฟท์ (Microsoft)

-   ซอฟท์แวร์เพื่อการบริหารข้อมูลผ่านระบบเครือข่ายความเร็วสูงที่บริษัทพัฒนาขึ้นเอง (Digital
    Content Management Software)

-   ซอฟท์แวร์ระบบงานอัตโนมัติเพื่อการบริหารงานศูนย์สำรองข้อมูล (Data Center
    Automation) จาก บีเอ็มซี (BMC)

-   ซอฟท์แวร์เพื่อการบริหารระบบคอมพิวเตอร์ขนาดใหญ่ (Mainframe Solution) จาก
    บีเอ็มซี (BMC)

-   ซอฟท์แวร์ระบบงานอัตโนมัติเพื่อการบริการจัดการปริมาณงาน (Workload Automation)
    จาก บีเอ็มซี (BMC)

  2) ระบบปฏิบัติการและฐานข้อมูล (Operating System and Database)

-   ซอฟต์แวร์ระบบฐานข้อมูล (Database) จาก ไอบีเอ็ม (IBM) ออราเคิล (Oracle)
    และไมโครซอฟท์ (Microsoft)

-   ระบบปฏิบัติการ (Operating Systems) จาก ไอบีเอ็ม (IBM) ฮิวเลตต์-แพคการ์ด
    (Hewlett-Packard) ไมโครซอฟท์ (Microsoft) โนเวล (Novell) และ เรดแฮ็ต
    (Red Hat)

  3) ซอฟท์แวร์เครื่องมืออรรถประโยชน์ (Tools & Utilities Software)

-   ซอฟท์แวร์เพื่อการพัฒนาระบบงาน (Application and Development Tools) จาก
    ไอบีเอ็ม (IBM) และ เทคเบอรี่ (Tech Berry)

-   ซอฟท์แวร์เพื่อการสำรองและกู้ข้อมูล (Backup and Recovery Software และ High
    Availability Software) จาก ฮิวเลตต์-แพคการ์ด (Hewlett-Packard) ไซแมนเทค
    (Symantec) และวิชั่น (Vision)

-   ซอฟต์แวร์เพิ่อการบริหารจัดการเทคโนโลยีสารสนเทศพื้นฐาน (Infrastructure
    Management) จาก บีเอ็มซี (BMC)

-   ซอฟท์แวร์พื้นฐานเพื่อการรักษาความปลอดภัยบนเครือข่ายคอมพิวเตอร์ (Security
    Infrastructure Software) จาก ไซแมนเทค (Symantec) เว็บเซ็นส์ (WebSense)
    เทร็นไมโคร (Trend Micro) เช็คพอยท์ (Check Point) แคสเปอร์สกี้ (Kaspersky)
    บีเซฟ (BSafe) สโตนซอฟท์ (Stone Soft) และ อินโฟเอ็กซ์เพรส (Info Express)

-   ซอฟท์แวร์เพื่อการบริหารระบบเครือข่าย (Network Management) จาก ซิสโก้ ซีสเต็มส์
    (Cisco Systems) เน็ทคิวโอเอส (NetQos) และโซลาร์วินด์ (Solar Wind)

-   ซอฟต์แวร์เพื่อการจัดการและควบคุมเครื่องคอมพิวเตอร์จากศูนย์บริการ(Remote Support)
    จาก บอมการ์ (Bomgar)

-   ระบบคอมพิวเตอร์เสมือนจริง (Virtualization Software) จาก ไอบีเอ็ม (IBM)
    ฮิวเลตต์-แพคการ์ด (Hewlett-Packard) ไมโครซอฟท์ (Microsoft) และวีเอ็มแวร์
    (VMWare)

  3. กลุ่มงานบริการ ประกอบด้วย

-   บริการหลังการขายในทุกผลิตภัณฑ์ที่บริษัทเป็นผู้พัฒนาหรือเป็นตัวแทนจำหน่าย

-   บริการ SaaS (Software as a Service)

-   บริการศูนย์คอมพิวเตอร์และศูนย์สำรองข้อมูล

-   บริการเอาต์ซอร์ส (IT Managed Service)

-   บริการบำรุงรักษารายปี (Annual Maintenance Services)

-   บริการสัญญาป้องกันความเสียหายของอุปกรณ์คอมพิวเตอร์ (Preventive Maintenance)

-   ให้คำปรึกษาการจัดการระบบห้องเครื่องคอมพิวเตอร์ขนาดใหญ่
    และการวางแผนการสำรองข้อมูลฉุกเฉิน

-   ให้คำปรึกษาเรื่องมาตรฐาน ISO20000 (IT Service Management) ISO27001
    (Information Security Management System) และ ITIL

-   ให้คำปรึกษาเกี่ยวกับระบบงานธุรกิจและระบบบริหารองค์กร

-   บริการการทดสอบระบบความปลอดภัย

-   บริการให้เช่าใช้ผลิตภัณฑ์ฮาร์ดแวร์

-   ให้เช่าอุปกรณ์เทคโนโลยีสารสนเทศ และอุปกรณ์มัลติมีเดีย

-   บริการเดินสายและติดตั้งอุปกรณ์เครือข่ายและอุปกรณ์สำรองไฟฟ้า

-   บริการพัฒนาโปรแกรมประยุกต์

-   บริหารและจัดการสื่อข้อมูลผ่านเครือข่ายความเร็วสูง อาทิ การผลิตสื่อดิจิตัล

  การถ่ายทอดสดสัญญาณภาพและเสียง

การตลาดและภาวะการแข่งขัน

1.  นโยบายและลักษณะตลาด

-   นโยบายการตลาด

บริษัทและบริษัทย่อยเน้นนโยบายการตลาดโดยการให้บริการที่มีคุณภาพดีที่สุดสำหรับลูกค้า
เพื่อส่งเสริมความสำเร็จในการดำเนินธุรกิจของลูกค้าด้วยการเป็นผู้ให้บริการเทคโนโลยีสารสนเทศแบบครบวงจร
ตามความต้องการของลูกค้า (Customer Needs) ทั้งลูกค้าเก่าและใหม่อย่างต่อเนื่อง
ไม่ว่าจะเป็นการใช้ฮาร์ดแวร์และซอฟต์แวร์จากเจ้าของผลิตภัณฑ์ที่มีความแข็งแกร่งมีการวิจัยและพัฒนาอยู่ตลอดเวลา
หรือซอฟต์แวร์ที่พัฒนาขึ้นเองเพื่อการสร้างมูลค่าเพิ่มให้สอดคล้องตามความต้องการของลูกค้าอย่างครบถ้วน
ด้วยศูนย์ข้อมูลและศูนย์สำรองข้อมูลที่สมบูรณ์แบบ
เพื่อการบริการด้านเอาต์ซอร์สที่หลากหลายตามความต้องการของลูกค้า
ด้วยบุคลากรที่มีคุณภาพและประสบการณ์สูงในการให้บริการและคำปรึกษาแก่ลูกค้าที่แตกต่างจากผู้ประกอบการรายอื่นและสอดคล้องกับความต้องการของลูกค้าด้วยเทคโนโลยีทั้งรุ่นปัจจุบันและรุ่นที่ผ่านมา

-   กลยุทธ์การตลาด

บริษัทและบริษัทย่อยมุ่งเน้นการให้บริการกับลูกค้า
ในการสร้างความแข็งแกร่งและความสำเร็จให้แก่ธุรกิจของลูกค้า
โดยมีทีมงานด้านการขายและด้านการตลาดที่มีความรู้ ความเข้าใจในตัวผลิตภัณฑ์เป็นอย่างดี
สามารถให้คำแนะนำ
ให้ข้อมูลของผลิตภัณฑ์และการบริการที่สอดคล้องตรงกับความต้องการของลูกค้าเฉพาะรายได้อย่างมีประสิทธิภาพ
รวมถึงการสร้างความสัมพันธ์ที่ดีและการให้บริการอย่างต่อเนื่องในระยะยาว โดยมีกลยุทธ์ดังนี้

1)  การมีผลิตภัณฑ์และบริการที่แข็งแกร่งและครบถ้วน เพื่อครอบคลุมธุรกิจทุกด้านของลูกค้า

2)  การขยายการให้บริการด้วยการบริการประเภทใหม่และการพัฒนาแบบตัวอย่างสำหรับธุรกิจ
    (Business Model)

3)  การสร้างพันธมิตรกับผู้ให้บริการที่มีธุรกิจประเภทเดียวกันเพื่อการให้บริการในลักษณะเป็นโครงการร่วมสำหรับลูกค้าในอุตสาหกรรมขนาดใหญ่
    เช่น อุตสาหกรรมปูนซีเมนต์ และ อุตสาหกรรมเหล็ก เป็นต้น

4)  การสร้างพันธมิตรกับบริษัทจากต่างประเทศเพื่อการสร้างซอฟต์แวร์และการให้บริการสำหรับประเทศนั้นๆ
    ด้วยบุคลากรไทยที่มีความเชี่ยวชาญและมีศักยภาพสูง

5)  การสร้างพันธมิตรกับองค์กรทั้งในและต่างประเทศเพื่อความร่วมมือในการให้บริการเทคโนโลยีสารสนเทศสำหรับองค์กรในประเทศและองค์กรต่างประเทศที่มีธุรกิจในประเทศไทย
    และการสร้างพันธมิตรกับผู้ประกอบการธุรกิจที่สำคัญเพื่อเป็นแม่แบบในการให้บริการเทคโนโลยีสารสนเทศ
    อาทิ ด้านการศึกษา ด้านนิคมอุตสาหกรรม ด้านโรงพยาบาล ด้านโรงแรม เป็นต้น

6)  การพัฒนาและเป็นเจ้าของทรัพย์สินทางปัญญา เพื่อการขยายธุรกิจในการให้บริการให้ครบถ้วน
    อาทิ ด้านทรัพยากรบุคคล ด้านงานบัญชีและการเงิน เป็นต้น

7) การมีบุคลากรที่มีความเชี่ยวชาญสูงและได้รับประกาศนียบัตรซึ่งเป็นที่ยอมรับในระดับสากล
เพื่อสร้างความเชื่อมั่นและสามารถตอบสนองความต้องการของลูกค้าได้อย่างมีประสิทธิภาพและสร้างความพึงพอใจให้กับลูกค้า

8)
การร่วมมือกับสถาบันการศึกษาเพื่อวางแผนและพัฒนาในการขยายและเพิ่มประสิทธิภาพของบุคลากรเพื่อรองรับการให้บริการและการพัฒนาซอฟต์แวร์ตามความต้องการของลูกค้าทั้งในและต่างประเทศ

9) การมุ่งเน้นการส่งมอบบริการที่มีคุณภาพดีที่สุดสำหรับลูกค้า (Best Quality Service
Provider)

-   ลักษณะลูกค้าและกลุ่มเป้าหมาย

บริษัทและบริษัทย่อยมีลูกค้าและกลุ่มเป้าหมายเป็นองค์กรภาคเอกชนและรัฐวิสาหกิจตั้งแต่ขนาดกลางไปถึงขนาดใหญ่
เช่น สถาบันการเงิน ธุรกิจการบริการ ธุรกิจประกันภัย ธุรกิจการขนส่งและการคมนาคม
ธุรกิจการสื่อสารและโทรคมนาคม ธุรกิจอสังหาริมทรัพย์ ธุรกิจสื่อสารมวลชนและการโฆษณา
ธุรกิจยานยนต์ ธุรกิจสินค้าอุปโภคและบริโภค ธุรกิจปิโตรเคมี ธุรกิจเสื้อผ้าและสิ่งทอ เป็นต้น
โดยมีกลุ่มเป้าหมายในการการขยายฐานลูกค้า ดังนี้

1)  กลุ่มลูกค้าในนิคมอุตสาหกรรมต่างๆ
    ด้วยการสร้างพันธมิตรกับเจ้าของนิคมอุตสาหกรรมเพื่อให้บริการกับบริษัทและโรงงานต่างๆ
    ที่อยู่ภายในนิคมอุตสาหกรรม

2)  กลุ่มลูกค้าต่างประเทศที่มีธุรกิจในประเทศไทย
    ด้วยการสร้างพันธมิตรกับผู้ให้บริการต่างประเทศที่ขาดบุคลากรที่มีประสบการณ์ในการให้บริการในประเทศไทย

3)  กลุ่มลูกค้าต่างประเทศที่มีความต้องการเฉพาะด้าน
    ด้วยการสร้างพันธมิตรกับสถาบันการศึกษาเพื่อพัฒนาบุคลากรร่วมกันในการพัฒนาซอฟต์แวร์ให้สอดคล้องกับความต้องการ

4)  กลุ่มอุตสาหกรรมเทคโนโลยีขั้นสูง ด้วยการพัฒนาแบบตัวอย่าง (Business Model)
    ร่วมกับเจ้าของผลิตภัณฑ์และผู้เชี่ยวชาญในอุตสาหกรรมนี้โดยเฉพาะ
    เพื่อการติดตั้งที่รวดเร็วให้กับลูกค้า

5)  กลุ่มลูกค้าอุตสาหกรรมและธุรกิจการให้บริการต่างๆที่มีความต้องการเพิ่มประสิทธิภาพการทำงาน
    ด้วยการเป็นพันธมิตรกับผู้จัดจำหน่ายเพื่อการให้บริการที่สอดคล้องกับความต้องการของลูกค้า

6)  กลุ่มลูกค้าที่ประกอบธุรกิจให้บริการดูแลรักษาสุขภาพ (Healthcare Organization)
    ประกอบด้วย โรงพยาบาล ศูนย์สุขภาพ คลินิกทั่วไป
    ด้วยระบบซอฟต์แวร์ประยุกต์สำหรับการบริหารความสัมพันธ์ผู้ป่วยหรือผู้เข้ารับการดูแลสุขภาพ

7)  กลุ่มลูกค้าในอุตสาหกรรมหนัก เช่น ปูนซีเมนต์และอุตสาหกรรมเหล็ก เป็นต้น
    ด้วยการร่วมมือเป็นโครงการร่วมกับผู้ให้บริการเทคโนโลยีสารสนเทศรายอื่น

8)  กลุ่มลูกค้าต่างประเทศ
    ซึ่งยังคงมีความต้องการด้านการบริการและการพัฒนาซอฟต์แวร์ด้วยภาษาในรุ่นต่างๆ เช่น
    กลุ่มลูกค้าในประเทศญี่ปุ่น เป็นต้น

9)  กลุ่มลูกค้าองค์กรต่างประเทศที่ประกอบธุรกิจในอุตสาหกรรมหนักในประเทศไทยและประสงค์จะใช้บริการเอาต์ซอร์ส
    ประกอบด้วย อุตสาหกรรมเหล็ก อุตสาหกรรมรถยนต์ เป็นต้น

10) กลุ่มลูกค้าซึ่งประกอบธุรกิจการเงิน เช่น สถาบันการเงิน ระดับกลาง และระดับเล็ก (SML)
    เป็นต้น

-   การจำหน่ายและช่องการจำหน่าย

ปกติการจำหน่ายผลิตภัณฑ์และบริการของบริษัทโดยส่วนใหญ่บริษัทจะติดต่อและเจรจากับลูกค้าโดยตรง
ซึ่งเป็นกลุ่มลูกค้าที่เป็นองค์กรขนาดกลางถึงขนาดใหญ่
เพื่อนำเสนอผลิตภัณฑ์และบริการที่ดีและเหมาะสมกับความต้องการของลูกค้าแต่ละรายได้อย่างมีประสิทธิภาพและประสิทธิผลสูงสุดต่อองค์กรของลูกค้า

4.2.2 สภาพการแข่งขันภายในอุตสาหกรรม

แนวโน้มของอุตสาหกรรมเทคโนโลยีสารสนเทศยังคงมีการเติบโตอย่างต่อเนื่อง
จากผลการสำรวจของ บริษัทวิจัยตลาดไอดีซี (IDC - International Data Corporation
)พบว่า ทิศทางของตลาดเทคโนโลยีสารสนเทศของประเทศไทยในปี 2554
มีแนวโน้มเติบโตอย่างต่อเนื่อง หลังจากการฟื้นตัวในปี 2553 โดยคาดว่าจะเพิ่มขึ้นจากปี 2553 ถึง
9.3% หรือ 1.95 แสนล้านบาท จากการลงทุนทั้งด้านฮาร์ดแวร์ และ ซอฟท์แวร์
ตลอดจนการใช้จ่ายเพื่อซื้อบริการด้านด้านเทคโนโลยีสารสนเทศ
โดยกลุ่มธุรกิจที่มีแนวโน้มในการลงทุนด้านเทคโนโลยีสารสนเทศและการสื่อสารมากที่สุด ได้แก่
กลุ่มสถาบันการเงิน การสื่อสาร และทั้งภาครัฐด้วย โดยคาดว่าบริษัทต่างๆ
เหล่านี้จะหันมาพัฒนาธุรกิจโดยใช้ประโยชน์จากโซเชียลมีเดียที่มีความก้าวหน้ามากขึ้น
และการเติบโตของอุปกรณ์การสื่อสารพกพา
รวมถึงการเพิ่มขึ้นของอุปสงค์ต่อการให้บริการข้อมูลผ่านเครือข่ายทั้งชนิดที่มีสายและไร้สาย

ไอดีซีคาดว่าในปี 2554 ตลาดซอฟต์แวร์ด้านระบบโครงสร้างพื้นฐานของประเทศไทยจะเติบโต
13.5% การใช้จ่ายเพื่อซื้อซอฟต์แวร์แอนตี้ไวรัสจะเพิ่มขึ้นราว 13%
ในขณะที่การใช้จ่ายเพื่อซื้อสินค้าซอฟต์แวร์ด้านระบบปกป้องข้อมูลด้านอื่นๆ นั้นจะเพิ่มขึ้น 11.7%

สภาวะการแข่งขันในอุตสาหกรรมเทคโนโลยีที่บริษัทดำเนินธุรกิจอยู่มีการแข่งขันค่อนข้างสูง
จากผู้ประกอบการทั้งในประเทศและต่างประเทศ
บริษัทจึงต้องสร้างความแตกต่างจากผู้ประกอบการรายอื่นด้วยการเป็นผู้ให้บริการเทคโนโลยีสารสนเทศแบบครบวงจร
และการให้บริการที่มีคุณภาพที่ดีที่สุด ทั้งด้านฮาร์ดแวร์ ซอฟแวร์
และการบริการเพื่อตอบสนองความต้องการของลูกค้า

นอกจากนี้การคาดการณ์แนวโน้มเทคโนโลยีในอนาคตเป็นสิ่งสำคัญเพื่อเตรียมพร้อมสำหรับการแข่งขันในการให้บริการกับลูกค้าอย่างต่อเนื่องและครบถ้วน
การเตรียมบุคลากรที่มีประสิทธิภาพที่ได้รับการอบรมอย่างต่อเนื่องและมีประสบการณ์สูงเพื่อสนองตอบความต้องการของลูกค้า
ดังนั้นการบริการเทคโนโลยีสารสนเทศแบบเบ็ดเสร็จครบวงจรที่เปี่ยมไปด้วยคุณภาพที่ดีที่สุดสำหรับลูกค้าจึงเป็นกลยุทธ์ที่สำคัญในการเป็นผู้นำในด้านนี้

การจัดหาผลิตภัณฑ์และบริการ 

 จากการเป็นผู้ให้บริการเทคโนโลยีสารสนเทศอย่างครบวงจร บุคลากรผู้ให้บริการจึงเป็นสิ่งสำคัญมาก บริษัทได้ลงทุนในการสร้างและดูแลรักษาบุคลากรที่มีประสิทธิภาพด้วยการให้การอบรมทั้งภายในและภายนอกองค์กร ด้วยการสร้างศูนย์คอมพิวเตอร์ซึ่งมีอุปกรณ์ที่ทันสมัยอย่างต่อเนื่องมาโดยตลอดเพื่อการฝึกฝนและพัฒนาระบบงานในการให้บริการลูกค้า รวมถึงการว่าจ้างผู้เชี่ยวชาญเฉพาะด้านในธุรกิจและเทคโนโลยีใหม่ ๆ เพื่อสร้างความรู้ความชำนาญให้กับบุคลากรของบริษัทในการสร้างความเชื่อมั่นให้แก่ลูกค้าที่รับการบริการของบริษัท และพัฒนาบุคลากรเพื่อให้สอดคล้องกับการพัฒนาเทคโนโลยีประเภทต่าง ๆ ตามเทคโนโลยีที่ลูกค้าต้องการ

สำหรับผลิตภัณฑ์เทคโนโลยีสารสนเทศนั้นบริษัทเป็นทั้งผู้นำเข้าโดยตรงและเป็นตัวแทนจำหน่ายผลิตภัณฑ์ที่มีชื่อเสียงระดับชั้นนำของโลกและมีสาขาในประเทศไทย
ได้แก่ผลิตภัณฑ์จาก IBM, Hewlett-Packard, Cisco, Sanyo, Canon, Hitachi
โปรแกรมสำเร็จรูปจาก IBM, BMC, ORACLE, Microsoft, Information Builders
และอื่นๆ อีกมาก จากประเทศต่างๆ ประกอบด้วย ญี่ปุ่น สหรัฐอเมริกา ฝรั่งเศส และอังกฤษ
เป็นต้น นอกจากนี้เพื่อให้ทันต่อการเปลี่ยนแปลงเทคโนโลยีและความต้องการของลูกค้า
บริษัทได้ทำการจัดหาผลิตภัณฑ์ใหม่ๆเพิ่มขึ้นตลอดเวลา ซึ่งรวมถึงผลิตภัณฑ์ SOA
(Service-Oriented Architecture)
ผลิตภัณฑ์ระบบพื้นฐานอินเทอร์เน็ตเพิ่มขึ้นจากเดิมหลายชนิด
ผลิตภัณฑ์ซอฟต์แวร์สำเร็จรูปบริหารองค์กร ผลิตภัณฑ์ระบบการบริหารเอกสารองค์กร (Enterprise
Content Management Solution)
และผลิตภัณฑ์ซอฟต์แวร์สำเร็จรูประบบการบริหารประสิทธิภาพองค์กร (Corporate Performance
Management)
รวมถึงการใช้เทคโนโลยีของอินเตอร์เน็ตความร็วสูงในการถ่ายทอดสัญญาณภาพและเสียงที่มีคุณภาพสูง
เป็นต้น

เพื่อการสร้างมูลค่าเพิ่มจากผลิตภัณฑ์เทคโนโลยีสารสนเทศที่บริษัทให้บริการนั้น
บริษัทมีการลงทุนในการพัฒนาซอฟต์แวร์ประยุกต์เพิ่มเติมเพื่อให้สอดคล้องกับความต้องการของลูกค้า
ประกอบด้วย ซอฟต์แวร์ระบบภาษีสำหรับประเทศไทย (Thailand Tax Localization System
for JD Edwards EnterpriseOne & World) ซอฟต์แวร์ระบบเช็คสำหรับประเทศไทย
(Cheque Control System for JD Edwards EnterpriseOne & World)
ซอฟต์แวร์ระบบเงินเดือนสำหรับประเทศไทย (Thailand Payroll Tax Localization for
PeopleSoft Enterprise & JD Edwards EnterpriseOne)
ซอฟต์แวร์ระบบวิเคราะห์ข้อมูลเพื่อสนับสนุนการตัดสินใจของผู้บริหารธุรกิจโรงแรม (HMAA, Hotel
Management Analytic Application) ซอฟต์แวร์ระบบการบริหารเอกสารองค์กร
(Electronic Document Warehouse Management)
และซอฟต์แวร์ระบบการบริหารความสัมพันธ์ผู้ป่วยหรือผู้เข้ารับการดูแลสุขภาพ (PRM, Patient
Relationship Management)

ถึงแม้ว่าผลิตภัณฑ์ที่บริษัทจำหน่ายอยู่ในปัจจุบันมีอยู่หลากหลาย
แต่บริษัทมิได้หยุดยั้งการสร้างมูลค่าเพิ่มจากผลิตภัณฑ์เหล่านี้
และบริษัทให้บริการกับลูกค้าที่ต่อเนื่องมายาวนาน
ดังนั้นโอกาสที่จะได้รับผลกระทบจากการสูญเสียจากการให้บริการและการเป็นผู้แทนจำหน่ายจึงมีน้อย